Source: http://docplayer.cz/35887465-Statut-rady-skoly-pri-zs-dr-j-derera-ul-gen-m-r-stefanika-7-malacky-zakladne-ustanovenie.html
Timestamp: 2019-01-20 14:23:51+00:00
Document Index: 1871571

Matched Legal Cases: ['Čl. 1', 'Čl. 2', 'Čl. 3', 'Čl. 4', 'Čl. 5', 'Čl. 6', 'Čl. 7', 'Čl. 8', 'Čl. 9', 'Čl. 10', 'Čl. 11']

ŠTATÚT RADY ŠKOLY. pri ZŠ Dr. J. Dérera, Ul. gen. M. R. Štefánika 7, Malacky. Základné ustanovenie - PDF
Download "ŠTATÚT RADY ŠKOLY. pri ZŠ Dr. J. Dérera, Ul. gen. M. R. Štefánika 7, Malacky. Základné ustanovenie"
1 ŠTATÚT RADY ŠKOLY pri ZŠ Dr. J. Dérera, Ul. gen. M. R. Štefánika 7, Malacky V súlade so zákonom NR SR č.596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a v súlade s ustanovením 9 ods.1 vyhlášky Ministerstva školstva SR č. 291/2004 Z.z., ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom zabezpečení v znení vyhlášky č. 230/2009 Z.z. a v súlade so zákonom č. 122/2013 Z.z. o ochrane osobných údajov a o zmene a doplnení niektorých zákonov sa vydáva tento Štatút Rady školy pri Základnej škole Dr. J. Dérera v Malackách. Čl. 1 Základné ustanovenie (1) Rada školy sa zriaďuje pri ZŠ Dr. J. Dérera, Ul. gen. M. R. Štefánika 7, Malacky. (2) Sídlo Rady školy je zhodné so sídlom školy. Čl. 2 Pôsobnosť a poslanie rady školy (1) Rada školy je zriadená podľa 24 a 25 zákona 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, vyhlášky Ministerstva školstva Slovenskej republiky č. 291/2004 Z.z., ktorou sa určujú podrobnosti o spôsobe ustanovenia orgánov školskej samosprávy, o ich zložení, organizačnom zabezpečení v znení vyhlášky č. 230/2009 Z.z. a finančnom zabezpečení s pôsobnosťou v rámci školy, pri ktorej je zriadená. (2) Rada školy je iniciatívnym a poradným samosprávnym orgánom, ktorý vyjadruje a presadzuje verejné záujmy a záujmy žiakov, rodičov, pedagogických zamestnancov a ostatných zamestnancov školy v oblasti výchovy a vzdelávania. Plní tiež funkciu verejnej kontroly, vyjadruje sa k činnosti školy a ku skutočnostiam podľa 5 ods. 7 zákona č. 596/ 2003 Z. z. o štátnej správe v školstve a školskej samospráve a o zmene a doplnení niektorých zákonov a k vyradeniu zo siete alebo zaradeniu do siete škôl a školských zariadení SR. Čl. 3 Činnosť rady školy (1) Rada školy sa vyjadruje ku všetkým závažným skutočnostiam, ktoré sa vzťahujú k práci školy.
2 (2) Rada školy: a) uskutočňuje výberové konanie na vymenovanie riaditeľa školy, navrhuje na základe výberového konania kandidáta na vymenovanie riaditeľa školy, b) predkladá návrh na odvolanie riaditeľa školy (vždy s odôvodnením) alebo sa vyjadruje k návrhu na odvolanie riaditeľa školy (ak zriaďovateľ odvolá riaditeľa podľa 3 ods. 7 písm. b) a c) a ods. 8 písm. b) a c) zákona č. 596/2003 Z. z), c) vyjadruje sa k návrhu na zrušenie školy, d) vyjadruje sa ku koncepčným zámerom rozvoja školy a ku skutočnostiam uvedeným v 5 ods. 7 zákona č. 596/2003 Z.z. a to najmä: 1. k návrhu na počty prijímaných žiakov, 2. k návrhu školského vzdelávacieho a výchovného programu, 3. k úprave v učebných plánoch a v skladbe vyučovaných voliteľných a nepovinných predmetov a predpokladaným počtom žiakov v týchto predmetoch, 4. k informáciám o pedagogicko-organizačnom a materiálno-technickom zabezpečení výchovno-vzdelávacieho procesu, 5. k správe o výchovno-vzdelávacej činnosti, jej výsledkoch školy, 6. k návrhu rozpočtu, 7. k návrhu na vykonávanie podnikateľskej činnosti školy, 8. k správe o výsledkoch hospodárenia školy, 9. ku koncepčnému zámeru rozvoja školy rozpracovanému najmenej na dva roky a každoročne jeho vyhodnotenie. Čl. 4 Zloženie rady školy (1) Rada školy má 11 členov. (2) Členmi rady školy sú: 4 zvolení zástupcovia rodičov, ktorí nie sú zamestnancami školy, 2 zvolení zástupcovia pedagogických zamestnancov, 1 zvolený zástupca nepedagogických zamestnancov, 4 delegovaní zástupcovia zriaďovateľa.
3 Čl. 5 Spôsob voľby členov rady školy (1) Voľba zástupcov rodičov do rady školy sa uskutočňuje tajným hlasovaním rodičov žiakov navštevujúcich školu. (2) Voľba zástupcov pedagogických zamestnancov do rady školy sa uskutočňuje tajným hlasovaním pedagogických zamestnancov školy. (3) Voľba zástupcu nepedagogických zamestnancov do rady školy sa uskutočňuje tajným hlasovaním nepedagogických zamestnancov školy. (4) Členovia rady školy sú volení na štvorročné funkčné obdobie. Členom rady môže byť iba fyzická osoba, ktorá je spôsobilá na právne úkony a je bezúhonná. (5) Členstvo v rade školy zaniká: a) uplynutím funkčného obdobia rady školy, b) vzdaním sa členstva, c) ak dieťa voleného zástupcu rodičov prestane byť žiakom školy, d) odvolaním zvoleného alebo delegovaného člena, e) úmrtím, f) obmedzením alebo pozbavením člena spôsobilosti na právne úkony. (6) Pokiaľ zanikne členstvo v rade školy podľa bodov b) f), jeho nahradenie sa realizuje nasledujúcim spôsobom: a) v prípade delegovaných členov rada školy požiada zriaďovateľa o delegovanie nového člena, b) v prípade volených členov rady školy vyzve na uvoľnené miesto toho zástupcu z danej skupiny, ktorý bol pri voľbách do rady školy ďalší v poradí za pôvodne zvoleným kandidátom. (7) Členom rady školy nemôže byť riaditeľ školy a jeho zástupca. Čl. 6 Pravidlá rokovania rady školy (1) Rada školy na svojom prvom zasadnutí volí zo svojich členov predsedu rady školy a podpredsedu rady školy. (2) Predsedom a podpredsedom rady školy sa stávajú členovia rady školy, ktorí získajú v tajnej voľbe nadpolovičný počet hlasov. (3) Predsedu Rady školy pri ZŠ Dr. J. Dérera v Malackách rada školy odvolá, ak
4 a) bol právoplatne odsúdený za úmyselný trestný čin, b) o to sám požiada. (4) Predsedu rady školy môže rada školy odvolať, ak a) nie je schopný podľa lekárskeho posudku zo zdravotných dôvodov vykonávať túto funkciu dlhšie ako šesť mesiacov, b) pri výkone funkcie predsedu koná v rozpore s platnými právnymi normami alebo Štatútom Rady školy pri ZŠ Dr. J. Dérera v Malackách. (6) Rada školy je schopná uznášania, ak je na jej zasadnutí prítomná nadpolovičná väčšina jej členov. (7) Na platné uznesenie rady školy je potrebný nadpolovičný počet hlasov prítomných členov, na platné uznesenie vo veci menovania, odvolania alebo potvrdenia riaditeľa vo funkcii je potrebný nadpolovičný počet hlasov všetkých jej členov. (8) Rada školy sa schádza podľa potreby, najmenej však štyrikrát ročne. (9) Uznesenia sa prijímajú hlasovaním členov. Ak požiada niektorý člen rady o tajné hlasovanie k uzneseniu, je rada povinná uvedený návrh akceptovať a zvolí trojčlennú komisiu, ktorá zabezpečí priebeh tajného hlasovania. (10) Zo zasadnutia sa vypracováva zápisnica, ktorú vyhotoví buď predseda alebo člen rady, ktorého poverí predseda. V zápisnici sa uvedie dátum konania zasadnutia, program rokovania a schválené uznesenia, mená prizvaných hostí. Zápisnicu podpisuje predseda rady školy, overujú dvaja prítomní členovia rady školy. Prílohou zápisnice je prezenčná listina prítomných a neprítomných členov rady. K zápisnici sa prikladajú všetky písomné doklady k prerokovaným bodom programu. (11) Zasadnutie orgánu školskej samosprávy je verejné, ak 8 členov rady školy nerozhodne inak. (12) Zmeny v Štatúte Rady školy pri Základnej škole Dr. J. Dérera je možné vykonať formou dodatku na zasadnutí rady školy, na odsúhlasenie ktorého je potrebných 8 hlasov členov rady školy. Čl. 7 Práva a povinnosti člena rady školy (1) Člen má právo: a) voliť a byť volený, b) navrhovať kandidátov na funkciu predsedu rady školy, c) byť informovaný o všetkých skutočnostiach, ktoré sú predmetom rokovania rady školy a slobodne sa k nim vyjadrovať,
5 d) hlasovať ku všetkým uzneseniam rady školy, e) predkladať na rokovanie rady školy vlastné námety, prípadne materiály. (2) Člen rady školy je povinný sa zúčastňovať jej zasadnutí. Neospravedlnená neúčasť na troch po sebe nasledujúcich zasadnutiach sa hodnotí ako nezáujem o výkon funkcie a neplnenie povinností člena rady školy podľa tohto štatútu. (3) Člen rady školy je povinný zabezpečiť ochranu osobných údajov chránených všeobecne záväznými právnymi predpismi. Čl. 8 Povinnosti predsedu rady školy (1) Predseda rady školy riadi činnosť rady školy a koná v jej mene. Nerozhoduje o všetkých záležitostiach rady školy samostatne, vždy len spoločne s ostatnými členmi. (2) Za predsedu rady školy môže byť zvolená fyzická osoba, ktorá je spôsobilá na právne úkony a je bezúhonná. (3) Predseda rady školy predkladá na najbližšom zasadaní po ustanovení návrh štatútu rady školy na schválenie. (4) Predseda rady školy zvoláva, pripravuje a riadi schôdze rady školy. V prípade jeho neprítomnosti plní tieto úlohy podpredseda rady. (5) Predseda rady školy zvolá radu školy najneskôr do 15 dní, ak o to požiadajú 4 členovia rady školy alebo riaditeľ školy, alebo zriaďovateľ školy. Ak tak neurobí, radu školy zvolá a predsedá jej podpredseda. (7) Predseda rady školy vypracuje výročnú správu v termíne určenom radou školy, najneskôr do 31. marca nasledujúceho kalendárneho roka. (8) Výročná správa obsahuje: a) prehľad činností vykonávaných v kalendárnom roku s uvedením vzťahu k účelu založenia rady školy, b) ročnú účtovnú závierku a zhodnotenie základných údajov v nej obsiahnutých, c) prehľad o peňažných príjmoch a výdavkoch, d) zmeny a nové zloženie rady školy, ku ktorým došlo počas roka, e) ďalšie údaje určené radou školy. (9) Výročná správa je pre verejnosť prístupná v sídle rady školy, zverejnená je na webovom sídle
6 Čl. 9 Vzťahy rady školy k orgánom miestnej štátnej správy (1) Predseda rady školy informuje riaditeľa školy o pláne zasadnutí na príslušný kalendárny rok. (2) Riaditeľ školy v súlade s príslušným právnym predpisom alebo na požiadanie predkladá rade školy príslušné materiály spravidla v písomnej forme a v požadovanom množstve. Čl. 10 Finančné zabezpečenie činnosti Rady školy pri ZŠ Dr. J. Dérera v Malackách (1) Náklady na činnosť rady školy sa uhrádzajú z rozpočtu ZŠ Dr. J. Dérera v Malackách. Čl. 11 Záverečné ustanovenia (1) Štatút Rady školy pri ZŠ Dr. J. Dérera v Malackách je možné upraviť dodatkami. (2) Tento štatút bol prerokovaný a schválený na zasadaní Rady školy pri ZŠ Dr. J. Dérera v Malackách a od tohto dňa nadobúda účinnosť. V Malackách Mgr. Andrea Cvečková predsedníčka Rady školy pri ZŠ Dr. J. Dérera v Malackách
STANOVY občianskeho združenia NAŠA ŠKOLA
STANOVY občianskeho združenia NAŠA ŠKOLA 1. 1 Základné ustanovenia 1. Združenie NAŠA ŠKOLA je samostatné, dobrovoľné združenie občanov, prípadne právnických osôb založené podľa prísl. ust. Zák. Č. 83/1990
ŠTATÚT neziskovej organizácie... (názov) Zakladatelia neziskovej organizácie vydávajú dňa... tento štatút neziskovej organizácie
ŠTATÚT neziskovej organizácie... (názov) (VZOR) poskytujúcej všeobecne prospešné služby Zakladatelia neziskovej organizácie vydávajú dňa... tento štatút neziskovej organizácie 1 Názov neziskovej organizácie